Saatja kuupäev	07.03.2025	
Kellelt	Siseministeerium	
Kellele		

Pealkiri	

Esita ettepanekud siseturvalisuse vabatahtlike rühmade ja nende toetajate tunnustamiseks	

Mail Message From: (KV Jagatud KVPS Üldmeil) mil@mil.ee

Sent: 2025-03-07T08:30:31

FW: Esita ettepankud siseturvalisuse vabatahtlike rühmade ja nende toetajate tunnustamiseks

From: Lauri Läänemets <lauri.laanemets@siseministeerium.ee>
Sent: Tuesday, March 4, 2025 4:41 PM
Subject: Esita ettepankud siseturvalisuse vabatahtlike rühmade ja nende toetajate tunnustamiseks

Head koostööpartnerid!

Kutsume teid taas üles leidma ja tunnustama siseturvalisuse vabatahtlike rühmasid ning nende toetajaid, kes eelmisel aastal andsid olulise panuse meie kõigi turvalisusesse! Ettepanekuid ootame kuni 19. märtsini 2024.

Vabatahtlike panus meie turvatundesse on märkimisväärne. Eestis tegutseb umbes 1230 abipolitseinikku, pea 3000 vabatahtliku päästjat, üle 750 vabatahtliku merepäästja. Lisaks on Häirekeskuse tegevustesse kaasatud umbes 150 vabatahtlikku ning Naabrivalvega on liitunud üle 10 500 majapidamise 600 erinevas paigas üle Eesti. Räägime tuhandetest inimestest, kes oma pere ja töö kõrvalt aitavad teisi inimesi ja oma kogukondi, et Eesti oleks turvalisem koht kus elada.

Vabatahtlike panus ei piirdu ainult hädaolukorras appi tõttamisega, vaid nad on ka igapäevaselt meie kogukondade alustalad, kes kannavad endas koos tegemise väärtust ning kaasavad teisigi näidates eeskuju. Nende panus, pingutus ja pühendumus on tunnustamist väärt! Samamoodi peame hindama ettevõtteid, omavalitsusi ja organisatsioone, mis vabatahtlike tegemisi toetavad – olgu läbi koolituste, varustusega aitamise või muul moel tunnustamise. Selline toetus on meie vabatahtlikele oluline tunnustus ja motivatsioon.

Siseministeerium ootab kandidaate seitsmes kategoorias:

Aasta vabatahtlik päästekomando või reservpäästerühm
Aasta vabatahtlik merepäästeühing
Aasta abipolitseinike rühm
Aasta naabrivalve piirkond
Aasta siseturvalisuse vabatahtlike toetaja
Aasta vabatahtlike tugisammas
Aasta uuendaja

Kandidaate saab esitada Siseministeeriumi kodulehel oleva veebiankeedi kaudu: Siseturvalisuse vabatahtlike ja nende toetajate tunnustamine. Sealt leiate ka infot eelnevate aastate tunnustatute kohta. Hindamiskomisjoni ettepanekul tunnustame sel aastal kuni 10 vabatahtlike toetajat, 4 vabatahtlike rühma, 1 vabatahtlike tugisammast ja 1 uuendajat.

Palun aidake meil seda üleskutset levitada oma võrgustikes ja infokanalites! Üheskoos saame tunnustada ja toetada neid, kes panustavad meie turvalisusesse ning muudavad Eesti paremaks paigaks elamiseks!

Lugupidamisega

Lauri Läänemets
siseminister